**Kaja Kallas** (født 18. juni 1977 i Tallinn) er en estisk advokat, økonom og politiker som fra 26. januar 2021 er Estlands statsminister. Hun har siden 2018 vært leder i Det estiske reformpartiet.

Bakgrunn
--------

Hun er datter av Estlands tidligere statsminister og nasjonalbanksjef Siim Kallas og lege Kristi Kallas.

Hun er utdannet jurist fra Universitetet i Tartu fra 1999. Hun har spesialisert seg på konkurranselovgivning. Hun har vært advokat og partner i advokatfirmaene Borenius og Tark & Co. samt veileder ved en privat handelshøyskole i Tallinn. I 2010 ble hun også MBA-kandidat fra handelshøyskolen.

Politikk
--------

Kallas er en klassisk liberaler. Hun ble innvalgt i parlamentet Riigikogu, for Reformpartiet i 2011. I 2014 ble hun innvalgt i Europaparlamentet, hvor hun satt i parlamentets komité for industri, forskning og energi. Hun gjorde seg særlig bemerket for sitt engasjement for digitalisering. Hun utgav i 2018 en bok om sitt liv og virke i Brussel i disse årene. I 2018 ble hun valgt til leder i Reformpartiet og forlot Europaparlamentet.

### Statsminister 2021

Kallas ble 14. januar 2021 bedt av Estlands president Kersti Kaljulaid om å danne ny regjering i Estland etter at Senterpartiets statsminister Jüri Ratas trakk seg på grunn av beskyldninger om korrupsjon. Hun dannet da regjering der også Senterpartiet inngikk. 

Kallas første regjering gikk av 14 .juli 2022, da Kallas leverte sin avskjedssøknad til president Alar Karis. Foranledningen var at regjeringskoalisjonen med Senterpartiet hadde sprukket over blant annet Senterpartiets motstand mot obligatorisk estisk språkundervisning i førskolen, også for barn som ikke har estisk som morsmål, og allerede 3. juni hadde Senterpartiets ministre blitt avskjediget av Kallas. 

### Statsminister 2022

Presidenten gav Kallas på nytt oppdraget å danne en regjeringskoalisjon, og den 18 juli ble Kaja Kallas andre koalisjonsregjering sverget inn, nå bestående av Reformpartiet, Fedreland (Isamaa) og sosialdemokratene. 

### Statsminister 2023

Nærmere fem uker etter parlamentsvalget i Estland i 2023, dannet hun på nytt regjering, denne gang basert på støtte fra tre partier: Reformpartiet, sosialdemokratene og Estland 200.

Privat
------

Hun giftet seg i 2018 med forretningsmannen Arvo Hallik. Hun var tidligere gift med statstjenestemann, daværende finansminister og parlamentsmedlem Taavi Veskimägi.

Referanser
----------

1. ↑   pantheon.world[Hentet fra Wikidata]
2. ↑   www.europarl.europa.eu[Hentet fra Wikidata]
3. ↑   elu24.postimees.ee[Hentet fra Wikidata]
4. ↑   kroonika.delfi.ee[Hentet fra Wikidata]
5. ↑   Estlands senter for offentlige registre og informasjonssystemer, «Search for a party member», besøkt 18. mars 2022[Hentet fra Wikidata]
6. ↑  ERR, ERR, ERR News | (26. januar 2021). «Gallery: Jüri Ratas hands over prime ministerial post to Kaja Kallas». *ERR* **(engelsk)**. Besøkt 25. februar 2021.
7. 1 2  «Kaja Kallas’ profil». LinkedIn. Besøkt 5. mars 2019.
8. ↑  «8. Wahlperiode | Kaja KALLAS | Abgeordnete | Europäisches Parlament». *www.europarl.europa.eu* **(tysk)**. Besøkt 4. mars 2019.
9. ↑  «Biography | Kaja Kallase Blogi». *archive.is*. 16. juni 2016. Arkivert fra originalen 16. juni 2016. Besøkt 4. mars 2019.
10. ↑  «Estland får truleg sin første kvinnelege statsminister». Fjordabladet. 14. januar 2021.
11. ↑  «ZEIT ONLINE | Lesen Sie zeit.de mit Werbung oder im PUR-Abo. Sie haben die Wahl.». *www.zeit.de*. Besøkt 9. april 2023.
12. ↑  «Galerii: Kaja Kallas abiellus» **(estisk)**. ERR. 15. september 2018. Besøkt 5. mars 2019.
13. ↑  «Así es Kaja Kallas, la primera mujer al frente del Gobierno de Estonia: la abogada que toca la batería, hace puzzles con su hijo y juega al golf». *Vanity Fair* **(spansk)**. 25. januar 2021. Besøkt 26. januar 2021.

Eksterne lenker
---------------

* (et) Offisielt nettsted Rediger på Wikidata

* (en) Kaja Kallas – kategori av bilder, video eller lyd på Commons Rediger på Wikidata
* (en) Kaja Kallas hos Europaparlamentet Rediger på Wikidata
* Kaja Kallas på Twitter Rediger på Wikidata

* Kaja Kallas på Facebook Rediger på Wikidata

* Kaja Kallas på Facebook Rediger på Wikidata

* Kaja Kallas på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Geni **·** VIAF **·** GND **·** Munzinger (iba)
 |